CELEX: 62010TN0068
Language: lt
Date: 2010-02-15 00:00:00
Title: Byla T-68/10: 2010 m. vasario 15 d. pareikštas ieškinys byloje Sphere Time prieš VRDT — Punch (watches)

17.4.2010   
            
            
               LT
            
            
               Europos Sąjungos oficialusis leidinys
            
            
               C 100/60
            
         2010 m. vasario 15 d. pareikštas ieškinys byloje Sphere Time prieš VRDT — Punch (watches)
   
   (Byla T-68/10)
   2010/C 100/89
   Kalba, kuria surašytas ieškinys: anglų
   
      Šalys
   
   
      Ieškovė: Sphere Time société anonyme (Windhof, Liuksmeburgas), atstovaujama advokato C. Jäger,
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Punch, société par actions simplifiée (Nica, Prancūzija)
   
      Ieškovės reikalavimai
   
   
               —
            
            
               Panaikinti 2009 m. gruodžio 2 d. Vidaus rinkos derinimo tarnybos (prekių ženklams ir pramoniniam dizainui) trečiosios apeliacinės tarybos sprendimą byloje R 1130/2008-3 ir įpareigoti atsakovę patvirtinti ginčijamo įregistruoto Bendrijos dizaino galiojimą;
            
         
               —
            
            
               priteisti iš atsakovės bylinėjimosi išlaidas ir nurodyti kitai procedūros Apeliacinėje taryboje šaliai padengti ieškovės išlaidas, patirtas registracijos paskelbimo negaliojančia ir apeliacinėje procedūrose.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos dizainas, dėl kurio pateiktas prašymas pripažinti jo registraciją negaliojančia: laikrodžiams įregistruotas dizainas.
   
      Bendrijos dizaino savininkė: ieškovė.
   
      Šalis, prašanti pripažinti Bendrijos dizaino registraciją negaliojančia: kita procedūros Apeliacinėje taryboje šalis.
   
      Anuliavimo skyriaus sprendimas: pripažinti ginčijamą Bendrijos dizainą negaliojančiu.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 6/2002 4, 5 ir 6 straipsnių pažeidimas, nes Apeliacinė taryba klaidingai pripažino ginčijamą dizainą neturinčiu išskirtinumo ir naujumo; Tarybos reglamento Nr. 6/2002 61 straipsnio 2 dalies pažeidimas, nes Apeliacinė taryba klaidingai įvertino ieškovės pateiktus argumentus ir įrodymus, klaidingai suprato dizainerio laisvę ir pagrindė savo sprendimą klaidingu vertinimu, taip piktnaudžiaudama savo įgaliojimais.